Informācija 2022./2023. mācību gada 1.klašu skolēnu vecākiem

* Skola veido 1.klases pretendentu sarakstu, ņemot vērā sistēmā līdz 16.maijam reģistrēto informāciju par bērniem.
* Skola 1.klases pretendentu sarakstu sāk veidot 17.maijā.
* Skola līdz 2022.gada 23.maijam ieskaitot elektroniski, parakstot ar drošu elektronisko parakstu nosūtīs uz vecāku norādītajām e pasta adresēm paziņojumu bērna likumiskajam pārstāvim par bērna iekļaušanu nākamā mācību gada 1.klašu pretendentu sarakstā vai par atteikumu.

*!!! Dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.*

* Pēc skolas paziņojuma saņemšanas par bērna iekļaušanu nākamā mācību gada 1.klašu pretendentu sarakstā bērna likumiskais pārstāvis 10 kalendāro dienu laikā iesniedz iestādei iesniegumu par bērna uzņemšanu Skolas 1.klasē vai par iesnieguma atsaukšanu.
* Iesniegumu var iesniegt klātienē Rīgas Pļavnieku pamatskolā darba dienās no plkst.8.00 – 16.00 vai elektroniski parakstītu ar drošu elektronisko parakstu, nosūtot uz skolas e-pasta adresi vai oficiālo e-adresi, izmantojot savu aktivizēto oficiālās e-adreses kontu portālā Latvija.lv
* Ja bērna likumiskais pārstāvis 10 kalendāro dienu laikā no paziņojuma saņemšanas brīža Skolai nav iesniedzis iesniegumu par bērna uzņemšanu 1. klasē, iesniegums sistēmā tiek anulēts un bērns skolā netiek uzņemts. Skola nosūta paziņojumu nākamajam bērna likumiskajam pārstāvim atbilstoši rindas kārtas numuram.

**!!! Uzņemto 1.klašu skolēnu vecākiem tiks organizēta sapulce Rīgas Pļavnieku pamatskolā 8.jūnijā plkst.18.00 skolas aktu zālē**